ΓΡΑΠΤΗ ΕΡΩΤΗΣΗ E-2786/02

υποβολή: Ulla Sandbk (EDD) προς την Επιτροπή

(3 Οκτωβρίου 2002)

Θέμα: Ζάχαρη

1. Μπορεί η Επιτροπή να παράσχει μια λεπτομερή αξιολόγηση των επιπτώσεων επί των εμπορικών εισροών από τις λιγότερο ανεπτυγμένες χώρες στην ΕΕ, στους τομείς που επωφελούνται από μειωμένους φόρους, της πρωτοβουλίας Όλα εκτός από Όπλα· Η αξιολόγηση πρέπει να περιλαμβάνει στοιχεία για ένα έτος πριν και τουλάχιστον ένα έτος μετά την έναρξη της εφαρμογής της πρωτοβουλίας. Τέλος, μπορεί η Επιτροπή να αναφέρει εάν θεωρεί ικανοποιητικές τις επιπτώσεις αυτές·

2. Μπορεί η Επιτροπή να παράσχει λεπτομερή αξιολόγηση των επιπτώσεων επί των εισαγωγών ζάχαρης από τις ΛΑΧ στην ΕΕ από τότε που έχει επιβληθεί στις χώρες αυτές, συγκεκριμένη, βάσει ποσοστώσεων, πρόσβαση για μεταβατική περίοδο στα πλαίσια της πρωτοβουλίας Όλα εκτός από Όπλα· Η αξιολόγηση πρέπει να περιλαμβάνει οικονομικά στοιχεία για ένα έτος πριν και τουλάχιστον ένα έτος μετά την έναρξη εφαρμογής της πρωτοβουλίας.

3. Μπορεί η Επιτροπή να παράσχει μια γενική αξιολόγηση των οικονομικών ωφελειών που έχουν προκύψει για τις ΛΑΧ ως συνέπεια της εφαρμογής της πρωτοβουλίας αυτής·

4. Πώς σκοπεύει η Επιτροπή να αντιμετωπίσει θέματα όπως οι κανόνες καταγωγής, τα μέτρα προστασίας και οι δεσμεύσεις προσφοράς όσον αφορά την παραγωγή και τις δυνατότητες εξαγωγών των ΛΑΧ στην πρωτοβουλία Όλα εκτός από Όπλα·

5. Μπορεί η Επιτροπή να αναφέρει τα μέτρα που έχουν εφαρμοστεί με σκοπό τη βελτίωση των διοικητικών διαδικασιών σχετικά με τις εξαγωγές ΛΑΧ και ειδικότερα στον τομέα των προϊόντων διατροφής προστιθέμενης αξίας·

Κοινή απάντησητου κ. Lamy εξ ονόματος της Επιτροπήςστις γραπτές ερωτήσεις E-2786/02 και E-2879/02

(12 Νοεμβρίου 2002)

Η πρωτοβουλία όλα εκτός από όπλα (EBA) εγκρίθηκε το Φεβρουάριο του 2001 ως τροποποίηση στον κανονισμό σχετικά με το σύστημα γενικευμένων δασμολογικών προτιμήσεων (ΣΓΠ)(1) που ίσχυε την περίοδο εκείνη. Πριν από την πρωτοβουλία EBA, ο κανονισμός ΣΓΠ προέβλεπε ήδη ειδικές ρυθμίσεις για τις λιγότερο αναπτυγμένες χώρες (ΛΑΧ) βάσει των οποίων δικαιούνταν τις ίδιες προτιμήσεις με εκείνες που προβλέπονταν βάσει της συμφωνίας Κοτονού.

Παραχωρώντας ατελή και χωρίς ποσοστώσεις πρόσβαση σε όλα τα προϊόντα (εκτός από τα όπλα), η EBA απελευθέρωσε πλήρως με άμεση εφαρμογή ένα σύνολο 1073 δασμολογικών διακρίσεων. Όλες αυτές οι δασμολογικές διακρίσεις αφορούν αγροτικά προϊόντα εκτός από 19 που αναφέρονται σε βιομηχανικά προϊόντα. Ωστόσο, η EBA δεν απελευθέρωσε αμέσως τις εισαγωγές της στη ζάχαρη, στο ρύζι και στις μπανάνες. Αυτό αφορά έναν συνολικό αριθμό 43 δασμολογικών διακρίσεων, για τις οποίες η EBA προβλέπει πρόσβαση άνευ ποσοστώσεων κατά τη διάρκεια της μεταβατικής περιόδου.

Η Επιτροπή διαβιβάζει αμέσως στον κ. βουλευτή και στη γραμματεία του Κοινοβουλίου πίνακα που περιέχει τις ζητούμενες πληροφορίες.

Επειδή τα στοιχεία που αφορούν τις προτιμησιακές εισαγωγές βάσει του ΕΒΑ για το 2001 έγιναν γνωστά μόνον από το Σεπτέμβριο του 2002 και καθώς χρειάζονται τουλάχιστον δύο έτη για την αντικειμενική αξιολόγηση του αντικτύπου της πρωτοβουλίας EBA, είναι πολύ νωρίς για να διεξαχθεί αξιολόγηση του αντικτύπου στις ροές του εμπορίου από ΛΑΧ στην Ένωση.

Η πρωτοβουλία EBA προσφέρει πραγματικές ευκαιρίες στις ΛΑΧ να αυξήσουν τις εξαγωγές τους στην Ένωση, αλλά πρέπει να καταβληθούν ακόμη πολλές προσπάθειες για να εξασφαλιστεί ότι οι χώρες αυτές θα εκμεταλλευτούν πλήρως τις ευκαιρίες αυτές. Αυτός είναι ο λόγος για τον οποίο απαιτείται μια συνεκτική προσέγγιση στο εμπόριο και στην ανάπτυξη όπως ορίζεται στην ανακοίνωση της Επιτροπής περί εμπορίου και ανάπτυξης(2).

Η ποσόστωση των 74,185 τόνων για το πρώτο έτος της πρωτοβουλίας EBA (περίοδος εμπορίας 2001/2002) χρησιμοποιήθηκε πλήρως. Επτά ΛΑΧ συμμετείχαν στο σύστημα, εκ των οποίων η Αιθιοπία, το Σουδάν, η Μοζαμβίκη και η Μπουρκίνα Φάσο εξήγαγαν στην Ένωση για πρώτη φορά. Η Τανζανία, η Ζάμπια και το Μαλάουι εξήγαγαν ήδη ζάχαρη στην Ένωση στο πλαίσιο του πρωτοκόλλου για τη ζάχαρη και των ειδικών προτιμησιακών ποσοτήτων ζάχαρης αλλά επωφελούνταν από αυξημένες συνολικά ποσότητες. Είναι πολύ νωρίς για να προδιαγράψουμε πώς θα χρησιμοποιηθεί η ποσόστωση για το 2002-2003 αλλά οι ίδιες χώρες, συν το Νεπάλ, έχουνποβάλει αίτηση για πρόσβαση σε αυτό.

Ερωτήματα που αφορούν τους κανόνες καταγωγής και τα μέτρα διαφύλαξης σχετικά με το EBA απαντώνται στο πλαίσιο του συστήματος γενικευμένων δασμολογικών προτιμήσεων (ΓΔΠ) που θα αναθεωρηθεί το 2004 συμπεριλαμβάνοντας ειδικές διατάξεις διαφύλαξης και παρακολούθησης για την πρωτοβουλία EBA.

Το θέμα που αφορά τον τρόπο με τον οποίο οι αναπτυσσόμενες χώρες, συμπεριλαμβανομένων των λιγότερο αναπτυγμένων, μπορούν να επωφεληθούν από την αυξημένη πρόσβαση στις αγορές και στο εμπόριο μπορεί να αντιμετωπιστεί μόνον σε ένα ολοκληρωμένο πλαίσιο. Η προσέγγιση της Επιτροπής στο εν λόγω θέμα περιέχεται στην ανακοίνωση περί εμπορίου και ανάπτυξης και αναλύεται περαιτέρω στην προσέγγιση των συμφωνιών οικονομικής εταιρικής σχέσης (ΣΟΕΣ) με τις χώρες της Αφρικής, της Καραϊβικής και του Ειρηνικού (ΑΚΕ).

Η ανάγκη για την απόκτηση πιο αποτελεσματικής πρόσβασης στις αγορές από τις αναπτυσσόμενες χώρες, ιδιαίτερα από τις ΛΑΧ, αναγνωρίζεται πλήρως στην ανακοίνωση περί εμπορίου και ανάπτυξης. Η ανακοίνωση περιέχει επίσης κάποια από τα μέτρα που λαμβάνονται για την αντιμετώπιση μη — δασμολογικών εμποδίων — που θα συμπεριλάμβαναν διοικητικά εμπόδια. Όσον αφορά τις ΛΑΧ της ΑΚΕ, βασικός στόχος της αποστολής της συμφωνίας οικονομικής συνεργασίας (ΣΟΣ) είναι η απλοποίηση όλων των απαιτήσεων και διαδικασιών που συνδέονται με εισαγωγές και εξαγωγές, ιδίως όσον αφορά τις τελωνειακές διαδικασίες, τις άδειες εισαγωγών, τη δασμολογητέα αξία, τους κανόνες διαμετακίνησης και τον έλεγχο πριν από την αποστολή. Η συνεργασία θαπερβεί τις διοικητικές διαδικασίες. Επεκτείνοντας τη συνεργασία ΑΚΕ-Ένωσης σε όλους τους τομείς που συνδέονται με το εμπόριο, οι ΣΟΕΣ θα βοηθήσουν στην ενίσχυση της ικανότητας των χωρών ΑΚΕ, τόσο των ΛΑΧ όσο και των μη ΛΑΧ, να αντιμετωπίσουν τα προαναφερόμενα θέματα.

(1) Κανονισμός του Συμβουλίου (ΕΚ) 2820/98 της 21ης Δεκεμβρίου 1998 για την εφαρμογή πολυετούς προγράμματος γενικευμένων προτιμήσεων δασμολογικών προτιμήσεων για την περίοδο από την 1η Ιουλίου 1999 έως την 31η Δεκεμβρίου 2001, ΕΕ L 357 της 30.12.1998.

(2) COM(2002)513 τελικό.